En apokryf historie forteller at Edvard I for å tilfredsstille opprørske walisere lovet at de skulle få «en fyrste som var født i Wales, og som ikke snakket et ord engelsk». Hans sønn ble født i Caernarfon, og snakket naturlig nok verken engelsk eller noe annet språk da han ble født, og dermed hadde kongen holdt sitt løfte da han ga sønnen tittelen . Denne historien ble ikke skrevet ned før i det 16. århundre, så det er liten grunn til å feste lit til den. At Edvard II ble født i Wales under et av sine fars felttog er dog korrekt.